|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM****ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Építészettörténet 2. – Ókori építészettörténet ● History of architecture 2. – Antiquity

## Azonosító (tantárgykód)

BMEEPETA201

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 2 |  |
| gyakorlat | 1 | kapcsolt |
| laboratóriumi gyakorlat | 0 |  |

## Tanulmányi teljesítményértékelés (minőségi értékelés) típusa

félévközi érdemjegy (f)

## Kreditszám

3

## Tantárgyfelelős

|  |  |
| --- | --- |
| neve: | Dr. Mezős Tamásegyetemi tanármezos@eptort.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Építészettörténeti és Műemléki Tanszék

## A tantárgy weblapja

http://www.eptort.bme.hu/

## A tantárgy oktatásának nyelve

magyar és angol

## A tantárgy tantervi szerepe, ajánlott féléve

Kötelező az alábbi képzéseken:

#### 3N-M0 ● Építészmérnöki nappali osztatlan mesterképzés magyar nyelven ● 2. félév

#### 3NAM0 ● Építészmérnöki nappali osztatlan mesterképzés angol nyelven ● 2 félév

#### 3N-A0 ● Építészmérnöki nappali alapképzés magyar nyelven ● 2. félév

#### 3N-A1 ● Építészmérnöki nappali alapképzés magyar nyelven ● 2. félév

#### 3NAA0 ● Építészmérnöki nappali alapképzés angol nyelven ● 2. félév

## Közvetlen előkövetelmények

### Erős előkövetelmény:

#### —

### Gyenge előkövetelmény:

#### —

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2017. szeptember 7.

# Célkitűzések és tanulási eredmények

## Célkitűzések

A tárgy célja az európai építészet kialakulása körülményeinek a bemutatása, a 4 nagy kultúra, a mezopotámiai és az egyiptomi birodalmak, valamint a hellén és a római civilizáció építészeti alkotásainak fejlődéstörténetén keresztül. Az egyes területek tárgyalásmódjának fölépítése azonos logikai rendben következik. A tematikus tárgyalás következetes végrehajtását nehezíti az, hogy sok esetben hiányosak azok az ismeretek, amelyekkel rendelkezünk. Így Mezopotámiában és részben Egyiptomban is nehézséget jelent a nagyobb települések, a városok szisztematikus bemutatása. Mindezek ellenére a folyamközi kultúrák területén lehetőség van a különböző népcsoportok szakrális, lakóház és palotaépítészetének tárgyalására, melyeken keresztül igazolható, hogy az építészettörténetben a térstruktúrák kialakulása már a Kr. előtti 3. évezredben is jelen van. Egyiptom építészetének hangsúlya a monumentális kőépítészet kialakulására helyeződik, melyben a sír- és a szakrális építészet foglal el kiemelkedő helyet. Lehetséges részletezettséggel tárgyaljuk a lakóház és a palotaépítészet egyedi alkotásait is. A hellén és a római civilizáció alapvetően urbánus jellegéből következik, hogy az építészetében a hangsúly a település, a városi lakóház és Rómában a városban álló szakrális építészet fejlődésének a bemutatására kell koncentrálni. Különösen érdekes térfejlődési folyamat figyelhető meg a hellenisztikus görög, a nyugati görög, az etruszk és az urbánus római templomépítészet elemzésekor. A templomok elhelyezkedéséből (a természetben vagy városokban megépített szentélyek) adódó konstrukciós különbségek elemzése is a téralakítás korai tudatos megoldásaira irányítja rá a figyelmet. Lehetőség van a középület építészet különböző típusainak tárgyalására is. Érdekes összehasonlítást kínál az azonos épülettípusok – mint pl. a színház – eltérő téralakításának a tárgyalása a hellén és a római építészetben. A római építészet csúcsteljesítményét vitán felül a nagy császári közfürdők jelentik. A kötött fürdőút által determinált térszerkezet és az ettől független szabadidős programokat nyújtó területek szerkezeti összekapcsolása meghatározó tapasztalatot kínál az építészi gondolkodás megértése szempontjából.

## Tanulási eredmények

A tantárgy sikeres teljesítésével elsajátítható kompetenciák

### Tudás

#### Ismeri az ókor építészettörténetének főbb korszakait és építészeti tendenciáit, azok jellemzőit;

#### *(7.7.1.c.: „Ismeri az építészettörténet korszakait, stílusait, fontosabb alkotásait és elméleteit, rálátása van az építészettörténeti korszakok kialakulására és azok összefüggéseire.”)*

#### Átfogó ismeretei vannak a mezopotámiai, egyiptomi, hellén és római építészeti emlékanyagról, annak főbb épülettípusairól, legfontosabb emlékeiről;

#### Tisztában van az antik építészeti téralakítás, tömegformálás és homlokzat-képzés összefüggéseivel, sajátosságaival;

#### Tisztában van az ókor építészetének alaktanával és legfontosabb történeti szerkezeteivel, ismeri a formák eredetét.

#### *(7.7.1.h.: „… Ismeri a jellemző épületszerkezeti megoldásokat, azok működését, alkalmazási lehetőségeit. Érti a szerkezetek kiválasztási és tervezési módszereit, követelményeit.”)*

### Képesség

#### Képes felismerni az ókor építészetének stílusperiódusait és azok meghatározó stílusjegyeit;

#### képes megérteni a kapcsolódási pontokat az ókor építészetét meghatározó társadalmi-kulturális kontextus valamint az építészeti megoldások között;

####  *(7.1.2.n.: „…Képes az építészeti tervezés és az építési folyamatok során keletkező problémák felismerésére, a komplex gondolkodásmódra, a különböző szempontok közti összefüggések, kölcsönhatások átlátására…)*

#### Képes a megszerzett építészettörténeti ismereteket az építész komplex feladatrendszerében alkalmazni, különös hangsúllyal a műemléki vonatkozású feladatok megoldásában;

#### Képes a gyakorlatok során megismert alaktani struktúrák és téralakítási tendenciák megértésére.

### Attitűd (KKK. …)

#### Együttműködik az ismeretek bővítése során az oktatóval és hallgatótársaival,

#### folyamatos ismeretszerzéssel bővíti és szintetizálja tudását;

#### *(7.1.3.f.: „...Nyitott az új információk befogadására, törekszik esztétikai, humán és természettudományos műveltségének folyamatos fejlesztésére, szakmai ismereteinek bővítésére…)*

#### nyitott a szükséges lexikális ismeretek befogadására;

#### törekszik az építészetben előforduló problémák megoldásához szükséges építészettörténeti ismeretek elsajátítására és alkalmazására;

#### törekszik a pontos és hibamentes feladatmegoldásra;

#### törekszik az esztétikailag igényes, magas minőségű feladatok készítésére;

#### a munkája során előforduló minden helyzetben törekszik a jogszabályok és etikai normák betartására.

### Önállóság és felelősség

#### Önállóan végzi az alapvető táblai gyakorlatok és féléves feladatok problémáinak végiggondolását és azok megoldását;

#### nyitottan fogadja a megalapozott kritikai észrevételeket;

#### a fellépő problémákhoz való hozzáállását az együttműködés és az önálló munka helyes egyensúlya jellemzi;

#### az elkészített munkájáért (zárthelyi, beadandó feladat), valamint az esetleges csoportmunka során létrehozott alkotásokért felelősséget vállal.

## Oktatási módszertan

Előadások, gyakorlatok, kommunikáció írásban és szóban, IT eszközök és technikák használata, önállóan készített feladatok, munkaszervezési technikák.

## Tanulástámogató anyagok

### Szakirodalom

Hajnóczi J. Gyula Az építészet története. Tankönyvkiadó, Budapest, 1991.

### Jegyzetek (óravázlatok):

https://www.epitesz.bme.hu/hefop/documents/14/Epiteszettortenet\_2\_Okor\_HEFOP.pdf

### Letölthető anyagok

további elektronikus segédanyagok a tárgyfelelős honlapján

# Tantárgy tematikája

## Előadások tematikája

* *Az építészeti tér fogalma és típusai. Mezopotámia szakrális építészete*
* *A palota, a város és a sírépítészet Mezopotámiában*
* *A kőépítészet kezdetei Egyiptomban – a sírépítészet*
* *Az egyiptomi templom, lakóház, palota térszerkezete; a városfejlődés Egyiptomban*
* *A Földközi-tenger keleti medencéjének építészete a Kr.e. 3-1 évezredekben*
* *Hellasz építészete, általános feltételek. A klasszikus oszloprend szerkezeti kialakulása és jelentősége az építészeti arányrendszerek kialakulásában.*
* *A görög templom*
* *A görög lakóház és a hellenisztikus görög város.*
* *A római építészet kialakulása, katonai építkezések, a római város.*
* *A római lakóház és a villa. A palotaépítészet a császárkori Rómában.*
* *Római templomok és középületek (bazilikák, színház, amfiteátrum, cirkusz) A római kori téralakítás csúcspontja a fürdők térszerkezete.*

## Gyakorlati órák tematikája

* *Klasszikus oszloprendek, mint az építészeti arányrendszerek kialakulásának kezdetei. A görög dór oszloprend*
* *A római dór és a toszkán oszloprend. Ékítmények, a timpanon szerkesztés*
* *Az attikai és a kisázsiai, valamint a római ión oszloprend.*
* *A Szelek tornya és a Lysikratesz emlék oszloprendje*
* *A rómia korinthoszi és a kompozit oszloprend*
* *A házifeladatok korrekciója*
1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

### Az előadás látogatása ajánlott, a gyakorlaton való részvétel kötelező. A megengedett hiányzások számát a hatályos Tanulmányi- és Vizsgaszabályzat írja elő. A teljesítményértékelések alapját az előadásokon és a gyakorlatokon elhangzott ismeretek összessége képezi.

### Vitás esetekben a hatályos Tanulmányi- és Vizsgaszabályzat, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Összegző tanulmányi teljesítményértékelés* (a továbbiakban gyakorlati zárthelyi dolgozat): a tantárgy és tudás, képesség típusú kompetenciaelemeinek komplex, írásos értékelési módja zárthelyi dolgozat formájában, a dolgozat alapvetően a megszerzett ismeretek felidézésére fókuszál, azaz táblai gyakorlatok során megismert alaktani anyagot kell rajzban visszaadnia a teljesítményértékelés során (segédanyagok felhasználása nélkül); az értékelés alapjául szolgáló tananyagrészt a gyakorlat vezetője határozza meg az évfolyamfelelőssel egyetértésben, a rendelkezésre álló munkaidő 30 perc

#### *Részteljesítmény-értékelés* (a továbbiakban féléves rajzfeladat): a tantárgy tudás, képesség, attitűd, valamint önállóság és felelősség típusú kompetenciaelemeinek komplex értékelési módja, melynek megjelenési formája az egyénileg készített rajzfeladat; keretében hellén és római dór, ión, korinthoszi, illetve toszkán alaktani ábrákat kell megszerkeszteni. A feladat beadási határidejét, értékelési módját az előadó és az évfolyamfelelős együttesen határozzák meg.

#### *Összegző tanulmányi teljesítményértékelés* (elméleti zárthelyi dolgozat)

#### Az előadásokon elhangzottak alapján megszerzett ismeretek bemutatása döntően rajzban kidolgozott ábrák segítségével. Az értékelés alapja a 3 kérdésre adott válasz értékelése 30-30%-ban, illetve a grafikai teljesítményért további 10%-ban többlet pont adható.

### *Vizsgaidőszakban végzett teljesítményértékelések:*

## Teljesítményértékelések részaránya a minősítésben

### Az aláírás megszerzésének és a vizsgára bocsátásnak feltétele a szorgalmi időszakban végzett teljesítményértékelések mindegyikének legalább elégséges szintű teljesítése.

### A szorgalmi időszakban végzett teljesítményértékelések részaránya a minősítésben:

| szorgalmi időszakban végzett teljesítményértékelések | részarány |
| --- | --- |
| gyakorlati zárthelyi dolgozat | 20% |
| féléves feladat | 20% |
| elméleti zárthelyi dolgozat | 60% |
| összesen: | ∑ 100% |

## Érdemjegy megállapítás

| félévközirészérdemjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 90% |
| jeles (5) | Very Good [B] | 85 – 90% |
| jó (4) | Good [C] | 72,5 – 85% |
| közepes (3) | Satisfactory [D] | 65 – 72,5% |
| elégséges (2) | Pass [E] | 50 – 65% |
| elégtelen (1) | Fail [F] | < 50% |
| *\* Az érdemjegyeknél megadott alsó határérték már az adott érdemjegyhez tartozik.* |

## Javítás és pótlás

### A félévközi zárthelyi dolgozatok pótlása az aktuális félév időbeosztásához és zárthelyi ütemtervéhez, illetve a pótlási hét beosztásához igazodik. A pótzárthelyi dolgozat eredménye – a hatályos Tanulmányi- és Vizsgaszabályzatban meghatározott díj megfizetése mellett – javítható.

### A féléves feladatot a pótlási héten péntek 12:00-ig lehet pótolni, a hatályos Tanulmányi- és Vizsgaszabályzatban meghatározott díj megfizetése mellett.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12×3=36 |
| felkészülés a teljesítményértékelésekre | 2x16=32 |
| féléves feladat elkészítése | 1x22=22 |
| összesen: | ∑ 90 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2017. szeptember 7.